**Šolski center Srečka Kosovela Sežana**

**Gimnazija in ekonomska šola**

**Stjenkova 3, 6210 Sežana**

|  |
| --- |
| LETNI DELOVNI NAČRT |

|  |
| --- |
| **SREDNJE STROKOVNO IZOBRAŽEVANJE**  **ARANŽERSKI TEHNIK**  **PREDMET**  **UMETNOST** |

**Predmet:** Umetnost

**Tedensko število ur:** 2

**Letno število ur: 68 (34+34)**

**Učitelj: Ravnatelj:**

Samo Onič Dušan ŠTOLFA

Šol. leto 2011/12

|  |
| --- |
| **UMETNOST**  **1. letnik** |

Vsebina

[I. SPLOŠNI CILJI 3](#_Toc309131282)

[Umetnostna zgodovina (UZ) 3](#_Toc309131283)

[Likovno snovanje (LS) 3](#_Toc309131284)

[II. CILJNA RAZPOREDITEV UČNE SNOVI 5](#_Toc309131285)

[UZ: UVOD V UMETNOSTNO ZGODOVINO (4 ure) 5](#_Toc309131286)

[UZ: ANTIČNA UMETNOST (5 ur) 5](#_Toc309131287)

[UZ: SREDNJEVEŠKA UMETNOST (5 ur) 6](#_Toc309131288)

[UZ: RENESANČNA UMETNOST (5 ur) 6](#_Toc309131289)

[UZ: UMETNOST BAROKA (5 ur) 7](#_Toc309131290)

[UZ: UMETNOST 19. STOLETJA (5 ur) 7](#_Toc309131291)

[UZ: UMETNOST 20. STOLETJA, POSTMODERNA IN SODOBNA UMETNOST(5 ur) 8](#_Toc309131292)

[LS: RISANJE (6 ur) 8](#_Toc309131293)

[LS: SLIKANJE (6 ur) 9](#_Toc309131294)

[LS: KIPARSTVO (5 ur) 10](#_Toc309131295)

[LS: PROSTORSKO OBLIKOVANJE (5 ur) 11](#_Toc309131296)

[LS: GRAFIKA (6 ur) 11](#_Toc309131297)

[LS: SODOBNE UMETNIŠKE PRAKSE IN MEDIJI, VIZUALNE KOMUNIKACIJE (6 ur) 12](#_Toc309131298)

[III. NAČINI IN OBLIKE PREVERJANJA 13](#_Toc309131299)

[IV. MERILA OCENJEVANJA ZNANJA 13](#_Toc309131300)

[Navodilo za zapis končne ocene 13](#_Toc309131301)

[Pisno in ustno ocenjevanje znanja 13](#_Toc309131302)

[Ocenjevanje samostojnih izdelkov dijaka 14](#_Toc309131303)

[V. MINIMALNI STANDARDI ZNANJA 16](#_Toc309131304)

|  |
| --- |
| I. SPLOŠNI CILJI |

## Umetnostna zgodovina (UZ)

Umetnostna zgodovina dijaka/dijaku:

* usposobi za razumevanje, samostojno vrednotenje in doživljanje umetniškega dela,
* mu predstavi, razloži in približa temeljna izhodišča v likovni umetnosti: predstavi razloge in okoliščine za nastanek likovnih umetnin, predstavi povezavo in soodvisnost med izražanjem, ustvarjanjem, umetniškim delom in družbenim okoljem, seznani ga s temeljnimi strokovnimi termini,
* seznani z izborom kakovostnih umetniških del iz slikarstva, kiparstva in arhitekture in drugih strok likovnega ustvarjanja, uvede ga v vsebinske (ikonografske) sklope in širšo družbeno kontekstualnost idejnih temeljev, predstavi mu prispevek najpomembnejših ustvarjalcev in spregovori o idejah, ki jih vsebujejo oz. izražajo njihove stvaritve; vpelje ga v razumevanje vsebinskega sporočila,
* seznani s ključnimi umetniškimi stvaritvami z območja njegovega poklica in ga uvede v umetnostni razvoj znotraj panoge, za katero se izobražuje,
* uvede v pregled in poznavanje stvaritev iz slovenskega oz. ožje domačega okolja; predstavi mu najpomembnejša dela iz zakladnice likovnih umetnin iz Slovenije in iz sveta skupaj z informacijo oz. obiskom ključnih zbirk; prispeva k pozitivnejšemu vrednotenju slovenske umetnosti kot celote ter prispevka starejših in mlajših rodov slovenskih ustvarjalcev v kulturno zakladnico Evrope,
* izostri občutljivost do stvaritev preteklosti in s tem za njihovo vrednotenje ter skrb, odgovornost in varovanje; razvija pozitiven odnos do domače ter tuje umetnostne in kulturne dediščine,
* spodbuja k iskanju odgovorov na dileme, ki jih sprožajo likovna dela in ob tem omogoča razumevanje sebe, družbe, okolja,
* vzgaja v strpnosti do različnih oblik likovnega izpovedovanja in ga navaja na strpnost in kritično sprejemanje različnih stališč do umetnosti,
* dovoljuje veliko mero izražanja individualnosti, ker mu omogoča izražanje osebnih kriterijev in pogledov na zgodovino in umetnostne dosežke,
* navaja na individualno reševanje nalog in sodelovalno učenje;
* pripravi na odprto sprejemanje novega v umetnosti in na iskanje odgovorov na vprašanja, ki jih sporočajo likovne stvaritve.

## Likovno snovanje (LS)

Dijakinje in dijaki:

* spoznajo pojem umetnost, njeno vlogo v človekovem življenju in njene družbene funkcije,
* razumejo umetnost kot področje različnih zvrsti, njen pomen za kulturno in ustvarjalno naravnanost ter za delovanje v poklicnem, zasebnem in družbenem življenju,
* razvijajo v poklicno prakso usmerjeno likovno, ustvarjalno, kritično in konstruktivno mišljenje,
* raziskujejo likovni jezik – likovno infrastrukutro (prvine, načela, spremenljivke), njegove oblikotvorne, kompozicijske in kontekstualne možnosti.
* za potrebe poklicne usmeritve obvladujejo likovno produkcijske strategije, načine, postopke, materiale in orodja za uresničitev zamisli,
* s primerjavo estetskega in funkcionalnega, umetniških del in drugih uporabnih predmetov z njihovega poklicnega področja se navajajo na vrednotenje lastnih likovnih izdelkov,
* se navajajo na prenašanje likovnih in drugih znanj, sposobnosti in spretnost v oblikovanje lastnega izdelka in v nove poklicne problemske situacije,
* spoznavajo medsebojno odvisnost med funkcijo uporabnega izdelka in likovno vizualno formo,
* dojemajo, sprejemajo in uporabljajo likovno infrastrukturo za potrebe vizualiziranja vsebin drugih splošnih in strokovnih predmetov ter praktičnega pouka,
* bogatijo doživljajske zmožnosti in razvijajo čustveno inteligenco ob likovnem izražanju, ogledu likovnih ter uporabnih del,
* poglabljajo kritičnost in občutljivost za sprejemanje umetniških vrednot in izdelkov vizualnih komunikacij, ki jih proizvajajo informacijske tehnologije,
* se seznanjajo s kulturnim dogajanjem v svojem okolju in možnostmi za vključevanje vanj ter razvijajo pozitiven odnos do domače ter tuje (likovno)umetnostne in kulturne dediščine,
* se usposabljajo za delo z viri, spretno načrtovanje in izvedbo likovnih nalog s pomočjo programskih orodij informacijske tehnologije,
* se seznanjajo s pravilno uporabo likovnih orodij in materialov ter upoštevajo navodila o varstvu pri delu, zaščiti delovnega in naravnega okolja,
* sodelujejo v procesih vzgajanja za občekulturne in civilizacijske vrednote,
* sodelujejo v procesih vzgajanja glede na individualno, socialno in kulturno različnost (sodelovalnost, večkulturnost),

Skozi doseganje teh ciljev bodo učenci predvsem razvijali naslednje kompetence: učenje učenja, sporazumevalne zmožnosti, podjetniške kompetence, sporazumevalna kompetenca v tujem jeziku , medkulturne kompetence, informacijsko-komunikacijsko pismenost in estetske kompetence.

|  |
| --- |
| II. CILJNA RAZPOREDITEV UČNE SNOVI |

|  |
| --- |
| UZ: UVOD V UMETNOSTNO ZGODOVINO (4 ure) |

|  |  |
| --- | --- |
| **CILJI** | **VSEBINE** |
| |  | | --- | | Dijaki:   * razvijajo zavest o razvoju likovne umetnosti; * razvijajo opazovanje, opisovanje in občutenje umetnine; * razvijajo znanja in spoznavajo metode za analizo in razumevanje likovnega izražanja; * razumejo pomen sporočilnosti umetnine; * gradijo zavedanje o družbeni vlogi likovne umetnosti. | | • umetnostna zgodovina kot veda, ki proučuje likovno umetnost;  • pristop k likovnemu delu: celostna predstavitev slikarske, kiparske in arhitekturne umetnine:  – ikonografska analiza umetnine (opis in razčlenitev),  – oblikovna analiza umetnine (opis in razčlenitev),  – slogovna analiza umetnine (opis in razčlenitev),  – funkcionalna opredelitev umetnine;  • vloga likovne umetnosti v razvoju evropske kulture. |

|  |
| --- |
| UZ: ANTIČNA UMETNOST (5 ur) |

|  |  |
| --- | --- |
| **CILJI** | **VSEBINE** |
| Dijaki:   * presojajo vlogo likovne umetnosti v antiki; * prepoznavajo bistvene značilnosti antične arhitekture in razumejo njeno vlogo pri nadaljnjem * razvoju umetnosti/ arhitekture; * odkrivajo ključne kiparske naloge v posameznih obdobjih * antike in razumejo njihov razvoj; * spoznajo vlogo slikarstva v različnih obdobjih antike; * razvijajo zavest o vsebinskem bogastvu antične umetnosti. | • kultura antike (grško-rimski svet) in vloga umetnosti v antiki;  • ključne naloge, razvoj in značilnosti antične arhitekture (tempeljska arhitektura stare Grčije in Rima, rimska posvetna arh. in urbanizem);  • slogovni razvoj antičnega kiparstva (grška klasika, helenizem, rimsko kiparstvo);  • ključne kiparske naloge (arhitekturna plastika, herojski akt, vladarski portret);  • grško vazno slikarstvo (slog in vsebina);  • rimski mozaiki in freske (slog in vsebina).  Ikonografsko jedro: portret, akt, mitološki motivi |

|  |
| --- |
| UZ: SREDNJEVEŠKA UMETNOST (5 ur) |

|  |  |
| --- | --- |
| **CILJI** | **VSEBINE** |
| Dijaki:   * presojajo vlogo likovne umetnosti v srednjem veku; * razumejo vlogo krščanstva v srednjeveški umetnosti; * analizirajo razvoj sakralne arhitekture; * dojamejo gotsko katedralo kot celostno umetnino; * predstavijo slogovne in vsebinske razlike spomenikov romanskega in gotskega slikarstva in kiparstva; * spoznajo temeljne motive krščanske ikonografije. | • krščanstvo kot vodilni nosilec umetnostnih pobud;  • simbolna sporočilnost krščanske umetnosti;  • ključne naloge, razvoj in značilnosti srednjeveške arhitekture (starokrščanska bazilika, romanska romarska cerkev, gotska katedrala);  • romanska in gotska arhitekturna in prostostoječa plastika (slog in ikonografija – primerjava);  • opredelitev področij slikarstva (vitraž, stensko slikarstvo, tabelno slikarstvo, miniaturno slikarstvo). |

|  |
| --- |
| UZ: RENESANČNA UMETNOST (5 ur) |

|  |  |
| --- | --- |
| **CILJI** | **VSEBINE** |
| Dijaki:   * presojajo vlogo likovne umetnosti v renesansi; * razvijajo zavest o prevrednotenju umetniške ustvarjalnosti in vloge umetnika; * razumejo vlogo humanizma in znanosti kot osnove renesančne umetnosti;primerjajo (slogovno in vsebinsko) * renesančno in antično umetnost, utemeljujejo povezave in razlike. | • humanistično samozavedanje človeka;  • novo vrednotenje umetniške ustvarjalnosti – umetnik genij;  • renesančen odnos do narave in vidnega sveta;  • ključne naloge in značilnosti renesančne arhitekture (mestna palača, centralni in vzdolžni tip renesančne cerkve);  • ključne naloge kiparstva (obla plastika: izhodišča, vsebinske in oblikovne značilnosti);  • razvoj slikarstva (naturalizem, perspektiva, svetloba in barva);  • nove slikarske tehnike in postopki (oljne barve in grafika). |

|  |
| --- |
| UZ: UMETNOST BAROKA (5 ur) |

|  |  |
| --- | --- |
| **CILJI** | **VSEBINE** |
| Dijaki:   * presojajo vlogo likovne umetnosti v baroku; * odkrivajo vlogo umetnosti v slavljenju reformirane cerkve in absolutističnega dvora; * primerjajo slikarstvo katoliških in protestantskih dežel, odkrivajo in razumejo razlike; * spoznavajo vsebinske in slogovne novosti baročne umetnosti. | • vpliv reformacije in protireformacije na umetnost (katoliških in protestantskih dežel);  • umetnost absolutističnih dvorov;  • meščanska umetnost;  • ključne naloge in značilnosti baročne arhitekture (baročni dvorec in baročna cerkev);  • značilnosti baročnega kiparstva;  • slikarstvo katoliških in protestantskih dežel (vsebinske in slogovne razlike);  • iluzionistično slikarstvo (stropni iluzionizem). |

|  |
| --- |
| UZ: UMETNOST 19. STOLETJA (5 ur) |

|  |  |
| --- | --- |
| **CILJI** | **VSEBINE** |
| Dijaki:   * odkrivajo povezave med družbenimi spremembami in dogajanjem v umetnosti; * spremljajo proces opuščanja poustvarjanja resničnosti in posnemanja narave; * dojamejo naraščanje avtonomije umetnosti, zavedajo se prevlade subjektivnosti; * razumejo pojav različnih umetnostnih smeri in poznajo njihove značilnosti; * prepoznavajo vpliv literature na likovno umetnost. | • radikalne družbene spremembe (politične in gospodarske revolucije; napredek tehnologije in znanosti);  • zrcaljenje družbenih sprememb v umetnosti; spremenjena vloga umetnosti in položaj umetnika;  • pojav umetnostnih smeri;  • pojav novih medijev (fotografije);  • kjučne naloge in značilnosti arhitekture 19. stoletja (neoklasicizem-monumentalna javna arhitektura; historični slogi - neogotika, neorenesansa, neobarok; inženirska arhitektura-novi materiali in konstrukcijska načela, nove naloge);  • akademizem in sodobni pristopi v kiparstvu;  • predstavitev vodilnih umetnostnih smeri v slikarstvu: neoklasicizma, romantike, realizma, impresionizma, postimpresionizma. |

|  |
| --- |
| UZ: UMETNOST 20. STOLETJA, POSTMODERNA IN SODOBNA UMETNOST(5 ur) |

|  |  |
| --- | --- |
| **CILJI** | **VSEBINE** |
| Dijaki:   * razvijejo zavest o razpršeni podobi likovne umetnosti 20. stoletja; * razumejo in ob primeru razložijo nove koncepte in nove funkcije umetnosti; * razumejo in ob primeru razložijo bistvene lastnosti sodobne umetnosti; * odkrivajo premikanje meja med zvrstmi umetnosti in povežejo uveljavitev novih medijev s tehnološkimi novostmi; * razumejo in ob primeru razložijo bistvene značilnosti sodobne arhitekture. | neenotna, razpršena podoba likovne umetnosti kot odgovor na hitro spreminjajoči se svet (umetniške avantgarde, avantgardna gibanja, modernizem, sodobna umetnost …);  • bistvene lastnosti sodobne umetnosti (eksperimentiranje, avtonomija umetnosti, avtonomnost likovnih sredstev); figurativna in abstraktna umetnost;  • novi koncepti in nove funkcije umetnosti (avtonomija umetnosti, umetnost kot provokacija, umetnost kot propaganda …);  • premikanje meja med zvrstmi, uporaba novih materialov in tehnik (kolaž, fotomontaža, land art …) in nove pojavne oblike umetnosti (inštalacije, hapeninigi, performansi);  • uveljavitev novih medijev in zvrsti umetnosti (grafičnega oblikovanja in vizualne komunikacije, industrijskega oblikovanja, videa in filma);  • bistvene značilnosti sodobne arhitekture (funkcionalizem in mednarodni slog). |

|  |
| --- |
| LS: RISANJE (6 ur) |

|  |  |
| --- | --- |
| **CILJI** | **VSEBINE** |
| **Usvajanje likovnoteoretičnega problema**  Dijaki:   * razširijo znanje o likovnih elementih točke in linije; * obvladajo kompozicijska načela v risbi; * razumejo pomen formata, teže, smeri * in gibanja; * poglobijo načela perspektivičnega * in konstrukcijskega risanja; * se seznanijo z vlogo risbe v tradicionalnih * in sodobnih likovnih delih; * primerjajo in analizirajo lastna risarska dela, dela sošolcev ter umetniške risbe z vidika likovnega jezika, kar primerjajo z vsebinsko analizo (sporočilnost in namen dela).   **Likovno izražanje:**   * rišejo (domišljijsko, ekspresivno, abstraktno ali realistično) risbo z različnimi linearnimi vrednotami po izbranem kompozicijskem načelu; * rišejo predmete po pravilih perspektivičnega risanja in proporca.   **Doživljajska naravnanost in ustvarjalnost**   * samostojno izberejo oblikovalne strategije; * samostojno izbirajo risarske materiale in orodja; * dosledno opravijo likovno nalogo; * vrednotijo lastna dela in dela vrstnikov. | Dijaki ponovijo, bogatijo  in nadgrajujejo pojme:  linearne vrednote, risba, slikovno polje in format, kompozicijska načela, vizualno ravnovesje, likovne spremenljivke, optično ugotavljanje razmerij, prostorski ključi, centralna projekcija, očišče, horizont, perspektiva, proporc, detajl, celota, zlati rez, skica, študija, študijsko risanje, risarska tehnika, risarski materiali, orodja. |

|  |
| --- |
| LS: SLIKANJE (6 ur) |

|  |  |
| --- | --- |
| **CILJI** | **VSEBINE** |
| **Usvajanje likovnoteoretičnega problema**  Dijaki:   * bogatijo osnovnošolsko znanje o barvah; * usvojijo likovni pomen barvnih odnosov (harmonij in kontrastov); * usvojijo pojma barvne modelacije in modulacije; * razširijo znanje o barvnem tonu in odtenkih (valerski ključi – tonska analiza slike); * usvojijo značilnosti osnovnih slikarskih tehnik; * primerjajo in analizirajo lastna slikarska dela, dela sošolcev ter umetnikov z vidika likovnega jezika, kar primerjajo z vsebinsko analizo (sporočilnost in namen dela).   **Likovno izražanje:**   * ustvarijo (domišljijsko, ekspresivno, abstraktno ali barvno) kompozicijo po izbranih oblikovalnih načelih.   **Doživljajska naravnanost in ustvarjalnost**   * razvijajo občutek za barvna ravnovesja; * samoiniciativno zbirajo materiale in orodja za likovno izražanje; * samostojno in dosledno oblikujejo slikarsko nalogo; * razvijajo občutljivost za barvno skladnost. | Dijaki ponovijo, bogatijo in nadgrajujejo pojme:barva, slika, barvne harmonije, barvni kontrasti, modelacija in modulacija, mešanje barv, ravnovesje barvnih ploskev, tonska vrednost, kolorizem, svetlostna vrednost barve, odtenek, lazura, faktura, stilizacija, slog, slikarski materiali in orodja, likovna tehnika. |

|  |
| --- |
| LS: KIPARSTVO (5 ur) |

|  |  |
| --- | --- |
| **CILJI** | **VSEBINE** |
| **Usvajanje likovnoteoretičnega problema**  Dijaki**:**   * ob srečevanju z različnimi materiali in orodji (klasičnimi in digitalnimi), površinami, prostori in volumni razvijajo telesno-prostorski odnos in občutenje (likovnega) prostora; * v svoje delo vnašajo spoznanja o likovni formi (napetost forme – statičnost, dinamičnost) in površinskih lastnostih; * zaznajo in razumejo osnovne kiparske likovne probleme; * dopolnijo znanje iz oble plastike in reliefa; * pojasnijo značilnosti kiparskih materialov in orodij; * primerjajo in analizirajo lastna kiparska dela, dela sošolcev ter umetnikov z vidika likovnega jezika, kar primerjajo z vsebinsko in tehnološko analizo (sporočilnost in namen dela).   **Likovno izražanje**   * oblikujejo (domišljijske, ekspresivne, realistične in abstraktne) kipe iz različnih materialov; * namensko uporabijo različne materiale ter izrabijo njihove značilnosti in izrazne možnosti; * oblikujejo reliefno plastiko.   **Doživljajska naravnanost in ustvarjalnost**   * se ob primerjavi svojih del in del vrstnikov navajajo na estetsko vrednotenje; * pridobijo občutek za proporc, ravnovesje in materialnost kiparskih volumnov, negativnih prostorov, površin in linearnih tvorb; * samostojno in dosledno dokončajo * kiparske naloge; * razvijajo smisel in občutljivost za postopno in načrtno nastajanje kiparske forme. | Dijaki ponovijo, bogatijo in nadgrajujejo pojme: kiparski prostor, obla plastika, relief, montažna plastika, kompozicija, oblika, forma, funkcija, statičnost, dinamičnost, kiparski material, kiparsko orodje, konstrukcija, masa (volumen, telesnost) lupina, votlina (negativna oblika), linija, površine (struktura, tekstura, faktura), likovno ravnotežje, simbolni in izrazni pomeni materialov. |

|  |
| --- |
| LS: PROSTORSKO OBLIKOVANJE (5 ur) |

|  |  |
| --- | --- |
| **CILJI** | **VSEBINE** |
| **Usvajanje likovnoteoretičnega problema**  Dijaki:   * razširijo znanje o naravnem in kulturnem prostoru; * poglobijo znanje o arhitekturnih elementih in elementih urbanizma; * razvijajo smisel za načrtno in projektno delo; * primerjajo in analizirajo lastna dela, dela sošolcev ter dela arhitektov z vidika likovnega jezika, kar primerjajo z vsebinsko analizo (sporočilnost in namen dela).   **Likovno izražanje**   * oblikujejo različne (domišljijske in abstraktne) prostorske tvorbe; * razvijajo občutek za estetsko ureditev prostora; * pridobijo likovni občutek za oblikovanje prostorov in oblikovanje s prostori. | Dijaki ponovijo, bogatijo in nadgrajujejo pojme: naravni prostor, kulturni prostor, arhitekturni prostor, zunanji in notranji prostor, arhitekturni elementi, funkcionalnost, estetska funkcija, material, maketa, elementi urbanizma, urbani prostor, javni in zasebni prostor. |

|  |
| --- |
| LS: GRAFIKA (6 ur) |

|  |  |
| --- | --- |
| **CILJI** | **POJMI** |
| **Usvajanje likovnoteoretičnega problema**  Dijaki:   * odkrivajo posebnosti grafičnih tehnik; * ob grafični tehniki usvojijo likovne pojme, značilne za to nalogo; * primerjajo in analizirajo lastna grafična dela, dela sošolcev ter dela grafičnih umetnikov z vidika uporabljenih likovnih izrazil, orodij in materialov.   **Likovno izražanje**   * izdelajo grafični list z domišljijsko, ekspresivno, abstraktno ali realistično tematiko.   **Doživljajska naravnanost in ustvarjalnost**   * domiselno oblikujejo osnutek ter dosledno izdelajo matrico in odtis; * cenijo grafični list kot izvirno avtorsko likovno delo; * razvijajo občutek za varno ravnanje z grafičnimi materiali in orodji. | Dijaki ponovijo, bogatijo, poglabljajo in nadgrajujejo: umetniška grafika, industrijska grafika, matrica, original – unikat, grafični list, naklada, avtoriziranje, avtorsko delo, grafična tehnika, vrste tiska, zrcaljenje. |

|  |
| --- |
| LS: SODOBNE UMETNIŠKE PRAKSE IN MEDIJI, VIZUALNE KOMUNIKACIJE (6 ur) |

|  |  |
| --- | --- |
| **CILJI** | **POJMI** |
| **Usvajanje likovnoteoretičnega problema**  **Dijaki:**   * spoznajo in razumejo konceptualno umetnost; * ob lastni ustvarjalni praksi analizirajo izdelke vizualnih komunikacij z vidika likovno-formalne analize, sporočilnosti in namenskosti; * primerjajo in analizirajo lastna dela in dela sošolcev.   **Likovno izražanje:**   * usvojijo enega od načinov sodobnih umetniških praks; * svoje zamisli večmedijsko izrazijo z gibljivimi in negibljivimi slikami, ki jih ponujajo digitalna fotografija in druga računalniška programska orodja; kombinirajo z zvoki, gibi, besedami; * ustvarijo konceptualni izdelek; * se na likovni in vsebinski problem likovno odzovejo s sredstvi vizualnih komunikacij; * z enim od sodobnih umetniških pristopov ustvarjalno preoblikujejo predmet, objekt ali prostor; * eksperimentirajo z oblikovalnimi možnostmi, ki jih ponujajo sodobna tehnološka sredstva; * ustvarijo digitalno fotografijo ali video z likovno-vizualnimi elementi, ki najbolj ustrezajo njihovi ideji. | Dijaki ponovijo, bogatijo in nadgrajujejo pojme:  • konceptualna umetnost, ki je vezana na ploskev in različne vrste prostorov (navidezni, notranji, zunanji; razmerje prostor – čas);  • oblike izražanja z različnimi koncepti, praksami, mediji, konceptualna umetnost, besedna umetnost, sporočila vizualnih komunikacij, performance, poslikava telesa, ready made, novi realizem, zemeljska umetnost (land art), minimalistična umetnost, instalacija, umetniški video, animacija, fotografija, spletna umetnost, internetna umetnost). |

|  |
| --- |
| III. NAČINI IN OBLIKE PREVERJANJA |

Znanje dijaka je lahko preverjeno ustno, pisno in s samostojnimi izdelki (likovni izdelki, avtentične naloge, projektno delo, referati, debate …). Preverjanje in ocenjevanje zajema vse taksonomske ravni znanja: poznavanje, razumevanje, uporaba znanja, analiza in sinteza, vrednotenje.

Če dijak v dogovorjenem roku ne opravi samostojnega izdelka (ne odda likovnega izdelka, predstavi referata, odda avtentično nalogo …), je ocenjen z oceno nezadostno (1).

Če je več kot 40 % dijakov ocenjenih z oceno negativno (1), se pisni preizkus znanja enkrat ponavlja. V redovalnico se vpišeta se obe oceni.

**Minimalni standard:** najmanj ena ustna ocena v šolskem letu, dve oceni iz pisnih preizkusov znanja in tri ocene iz samostojnega izdelka .

**Zaključevanje ocen ob koncu šolskega leta:** najmanj šest ocen, ki so enakovredne, npr. dve oceni iz ustnega preverjanja znanja in dve oceni iz pisnega preverjanja znanja ali ena ustna ocena, dve pisni oceni in tri ocene iz samostojnega izdelka dijaka.

* Dijak je negativno ocenjen, če ni dobil vseh ocen, ki so določene z minimalnim standardom ali če je bil prisoten pri manj kot 85 % realiziranih ur. Opravlja dopolnilni izpit.
* Dijak, ki ima ob zaključku šolskega leta večino negativnih ocen, je ocenjen z negativno oceno in opravlja popravni izpit.

|  |
| --- |
| IV. MERILA OCENJEVANJA ZNANJA |

## Navodilo za zapis končne ocene

Dijak pridobi delne ocene s področij umetnostne zgodovine in likovnega snovanja. Ocene iz umetnostne zgodovine in likovnega snovanja so enakovredne. Ob koncu šolskega leta se oceni iz obeh vsebinskih sklopov (umetnostne zgodovine in likovnega snovanja) združita v eno.

## Pisno in ustno ocenjevanje znanja

Preverjanje in ocenjevanje zajema vse taksonomske ravni znanja.

|  |  |
| --- | --- |
| OCENA | OPISNI KRITERIJI |
| **zadostno (2)** | *Nižja raven reproduktivnega znanja (poznavanje, razumevanje):*  v minimalnem obsegu zahtevanega in/ali ob podpornih vprašanjih dijak ponovi, navede, našteje, prepozna in navede preproste primere … |
| **dobro (3)** | *Višja raven reproduktivnega znanja (poznavanje, razumevanje):*  dijak zgolj ponovi, kar je slišal/-a oziroma si zapisal/-a ob razlagi, razumevanje je omejeno, primeri so šolski in neustvarjalni ... |
| **prav dobro (4)** | *Nižja raven produktivnega znanja (razumevanje, uporaba znanja):*  dijak na lastnih primerih in s svojimi besedami ustrezno in pravilno le z občasnimi manjšimi pomanjkljivostmi opiše, povzame, razloži, utemelji, uporabi znanje v novih situacijah ... |
| **odlično (5)** | *Višja raven produktivnega znanja (razumevanje, uporaba, sinteza in presoja znanja):*  dijak na lastnih originalnih primerih in s svojimi besedami popolnoma ustrezno in pravilno primerja, vrednoti, sklepa, povezuje, problematizira in kritično presoja, napove posledice, poveze v novo celoto in nadgradi ... |

**Meje za ocene pri pisnem ocenjevanju znanja**

|  |  |
| --- | --- |
| Ocene | % |
| 1 (nzd) | 0–49 % |
| 2 (zd) | 50–62 % |
| 3 (db) | 63–75 % |
| 4 (pdb) | 76–88 % |
| 5 (odl) | 89–100 % |

Pisno ocenjevanje znanja poteka vsako ocenjevalno obdobje vsaj enkrat, je skupinsko in je napovedano.

* Pisno ocenjevanje znanja vključuje naloge izbirnega tipa, povezovanja in dopolnjevanja, naloge kratkih odgovorov in strukturirane naloge.
* Dijak, ki se pisnega ocenjevanja znanja ne udeleži, opravlja pisno ocenjevanje znanja naknadno. O datumu opravljanja naknadnega ocenjevanja se dogovori z učiteljem, vedno pa se naknadno ocenjevanje opravlja še v istem konferenčnem obdobju.

## Ocenjevanje samostojnih izdelkov dijaka

**Opisni kriteriji ocenjevanja referatov**

|  |  |
| --- | --- |
| PODROČJA SPREMLJANJA | OPISNI KRITERIJI |
| *Razumevanje (vsebina govornega nastopa in pisnega prispevka)* | * ali dijak/-inja pozna temo in razume pomembne pojme in odnose ter znanje povezuje z lastnimi izkušnjami in s predznanjem; * ali dovolj široko in hkrati poglobljeno predstavi vsebino, tako da se lahko o njej pogovarja, nudi pojasnila in odgovarja na dodatna vprašanja; * ali so zbrani zanimivi, ustrezni in točni podatki in informacije, ki jih dijak/-inja samostojno in ustrezno interpretira; * ali v okviru izbrane teme pokaže zmožnost kritičnega mišljenja. |
| *Delo z viri* | * ali dijak/-inja poišče in izbere raznovrstne vire: članke v časopisju, strokovne revije, knjige, učbenike, priročnike, elektronske vire; * ali so viri ustrezni glede na vsebino in ali so viri strokovni; * ali so viri ustrezno in dosledno navedeni (v besedilu in v seznamu literature). |
| *Predstavljanje idej (govorni nastop, PP ali plakat)* | * ali dijak/-inja samostojno in tekoče razlaga, govori jasno in logično, točno izgovarja strokovne izraze; * ali je celoten nastop zanimiv in dijak/-inja večino časa obdrži pozornost občinstva in komunicira z njim; * ali ustrezno kombinira razlago in pojasnjevanje slikovnega gradiva na PP/plakatu ter pri nastopu upošteva časovne omejitve, * ali je PP predstavitev (plakat) pregledna, vsebina dobro organizirana, ključne točke ali deli vsebine ustrezno poudarjeni in podprti s slikovnim gradivom. |

**Opisni kriteriji ocenjevanja likovnih izdelkov**

|  |  |
| --- | --- |
| OCENA | OPISNI KRITERIJI |
| **odlično (5)** | * likovno delo popolnoma izraža zastavljeni likovni problem, * upošteva načela likovne čistosti (estetika, kompozicija, uporaba tehnike), * likovno delo izraža izvirnost (originalnost), * likovni izdelek je kreativen, * dijak je sposoben zagovora likovnega izdelka, * dijak je pri izvedbi likovne naloge popolnoma samostojen. |
| **prav dobro (4)** | * likovno delo izraža zastavljeni likovni problem, * dijak pri izvedbi naloge upošteva skoraj vsa načela likovne čistosti (estetika, kompozicija, uporaba tehnike), * likovna naloga delno izvirna, * izdelek še vedno izraža dijakovo kreativnost, * dijak je sposoben pomočjo mentorja zagovarjati likovno nalogo, * dijak je v veliki meri samostojen. |
| **dobro (3)** | * likovno delo le delno izraža zastavljeni likovni problem, * dijak pri izvedbi naloge malo upošteva načela likovne čistosti, * likovna naloga ni povsem izvirna (posnema že videno), * izdelek ne izraža dijakove pretirane kreativnosti, * dijak ne zna povsem zagovarjati likovne naloge, * dijak je le delno samostojen. |
| **zadostno (2)** | * likovno delo zelo pomanjkljivo izraža zastavljeni likovni problem, * dijak pri izvedbi naloge ne upošteva načela likovne čistosti, jih v veliki meri ne razume oz. zamenjuje, * likovna naloga * izdelek ne kaže dijakove kreativnosti (preprosto prekopira že narejeno) * dijak ne zna povsem zagovarjati likovne naloge, * dijak je zelo nesamostojen pri izvedbi naloge (ne more brez pomoči mentorja). |
| **nezadostno (1)** | * dijak ne odda likovnega izdelka, * likovno delo kaže nerazumevanje zastavljenega likovnega problema, * izdelek ne izraža dijakove pretirane kreativnosti, * dijak ne zagovarjati nastalega likovnega dela. * dijak je popolnoma nesamostojen. |

Tudi druge avtentične in projektne naloge so ocenjene v skladu z opisnimi kriteriji, ki se od naloge do naloge razlikujejo, glede na področja spremljanja, ki so pri posamezni nalogi pomembna.

|  |
| --- |
| V. MINIMALNI STANDARDI ZNANJA |

Dijak:

* pozna, razume in razloži temeljne pojme iz likovne umetnosti,
* pozna in razume pristop k likovnemu delu ter vsebinsko in oblikovno analizo likovnih del,
* pozna in zna predstaviti posamezne stroke likovnega ustvarjanja, zlasti slikarstvo, kiparstvo, arhitekturo in oblikovanje glede na posamezne izbrane ključne spomenike,
* pozna izbrana likovna dela s področja likovnega ustvarjanja, ki se neposredno navezujejo na njegovo poklicno področje,
* pozna izbrane spomenike svetovne in slovenske likovne umetnosti,
* pozna in zna predstaviti pomembna likovna dela iz domačega okolja,
* razume pomen slovenske umetnostne dediščine za slovenski narod,
* obišče muzej, galerijo, razstavo in izdela strukturirano poročilo,
* razvije zavest o zgodovinskem razvoju likovne umetnosti,
* razume vlogo likovne umetnosti v družbenem dogajanju in razvije interes za sodobno likovno dogajanje,
* oblikuje pozitiven odnos do kulturne in umetnostne dediščine,
* samostojno prepoznava povezave med likovno umetnostjo in drugimi predmetnimi področji,
* razvije pozitiven odnos do različnih oblik ustvarjalnosti.